
6                                                      DR.30.03.2017                                                       

 

dalam Dewan— telah menunjukkan bahawa pensyarah-pensyarah kita diiktiraf di 
peringkat antarabangsa yang saya katakan tadi ada antara mereka yang memang 
dianggap sebagai top one percent pensyarah dalam dunia. Ini dapat diterjemahkan 
kepada ranking yang didapati oleh universiti-universiti kita.  

Kebelakangan ini, dua minggu yang lalu, universiti kita telah diiktiraf di mana 
kalau dahulunya hanya tiga subjek terletak di tangga 50 ke bawah tapi sekarang sudah 
11 subjek di bawah 50 ke bawah. Kita lihat ranking universiti kita sejak daripada dahulu 
lagi, sejak tiga empat tahun yang lalu, kita melihat peningkatan yang berterusan yang 
sedang berlaku di dalam universiti kita. Ini diterjemahkan oleh kemampuan pensyarah-
pensyarah, kerana pensyarah-pensyarah ini akan menterjemahkan dalam bentuk 
penerbitan mereka, citation mereka yang memang diiktiraf di peringkat antarabangsa di 
samping ranking yang telah dicapai oleh kementerian. Dalam buku Soaring Upwards, 
insya-Allah, kita akan edarkan kepada Ahli-ahli Parlimen untuk melihat sendiri kemajuan-
kemajuan yang sedang dicapai oleh universiti awam kita masa kini.  

Terima kasih Yang Berhormat daripada Kepong. 

 Tuan Yang di-Pertua:  Terima kasih. Ahli-ahli Yang Berhormat, Waktu 
Pertanyaan-pertanyaan Menteri berakhir. 

 

[Waktu Pertanyaan-pertanyaan Menteri tamat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Ir. Shaharuddin bin Ismail [Kangar] minta Menteri Pertanian dan Industri Asas 
Tani menyatakan memandangkan tanaman mangga harumanis Perlis telah didaftarkan 
sebagai Harta Intelek sejak 2 Ogos 2011 lagi dan merupakan ikon pertanian negeri Perlis. 
Apakah langkah transformasi yang diambil oleh kerajaan dalam usaha untuk melahirkan 
lebih ramai pengusaha tanaman mangga harumanis khususnya golongan belia agar 
tradisi ini dapat dikekalkan untuk generasi akan datang. 

Timbalan Menteri Pertanian dan Industri Asas Tani [Dato’ Nogeh anak 
Gumbek]: Selamat pagi, selamat sejahtera. Terima kasih Tuan Yang di-Pertua. Terima 
kasih kepada Yang Berhormat Kangar atas soalan yang dikemukakan. Saya 
mengucapkan syabas kepada negeri Perlis kerana telah berjaya menghasilkan sebuah 
produk pertanian yang bukan sahaja telah didaftarkan sebagai harta intelek tetapi seperti 
yang dinyatakan oleh Yang Berhormat Kangar, ia juga merupakan ikon pertanian negeri 
Perlis. 

Tuan Yang di-Pertua, Kementerian Pertanian dan Industri Asas Tani telah 
berusaha menggalakkan golongan belia untuk mengusahakan tanaman harumanis yang 
kini rata-ratanya diusahakan oleh golongan warga emas. Langkah-langkah yang diambil 
oleh kerajaan untuk melahirkan lebih ramai pengusaha tanaman mangga harumanis 
khususnya golongan belia adalah seperti berikut. 

Pertama, Skim Agropreneur Muda. Golongan belia yang telah dikenal pasti 
berpotensi akan diletakkan di bawah Skim Agropreneur Muda. Bagi tempoh 2015 
sehingga kini, Agropreneur Muda yang telah diberi bantuan in kind contribution, dengan 
izin, bagi tanaman mangga harumanis di negeri Perlis adalah seramai dua orang dengan 
keluasan 1.28 hektar dan jumlah contribution in kind ini yang telah diluluskan adalah 
sebanyak RM23,000. Di bawah skim ini, peladang muda harumanis boleh mendapatkan 
bantuan secara contribution in kind bagi pembangunan infrastruktur ladang dan 
perolehan input pertanian. Selain itu, khidmat bimbingan, latihan dan bengkel juga 
diberikan kepada golongan peladang muda ini bagi mempersiapkan diri dalam bidang 
perladangan dan perniagaan berkaitan perusahaan harumanis sehingga mereka berjaya 
sebagai usahawan mangga harumanis.  

Kedua, Projek Tanaman Taman Kekal Pengeluar Makanan Khas Mangga 
Harumanis. Projek ini telah diluluskan pada tahun 2015 dan sedang dibangunkan di 
Chuping, Perlis seluas 137 hektar. Sehingga tahun 2017, sebanyak RM1,104,000 telah 
diperuntukkan bagi penyediaan infrastruktur dan penyediaan kawasan. Projek ini akan 
melibatkan 60 orang pengusaha di mana 25 orang daripadanya adalah golongan belia. 
Penanaman dijangka akan bermula pada tahun ini dan anggaran hasil sebanyak 280 tan 
setahun dalam tempoh lima atau enam tahun yang akan datang.  



dalam Dewan-- telah menunjukkan bahawa pensyarah-pensyarah kita diiktiraf di peringkat antarabangsa yang saya katakan tadi ada antara mereka yang memang dianggap sebagai top one percent pensyarah dalam dunia. Ini dapat diterjemahkan kepada ranking yang didapati oleh universiti-universiti kita. Kebelakangan ini, dua minggu yang lalu, universiti kita telah diiktiraf di mana kalau dahulunya hanya tiga subjek terletak di tangga 50 ke bawah tapi sekarang sudah 11 subjek di bawah 50 ke bawah. Kita lihat ranking universiti kita sejak daripada dahulu lagi, sejak tiga empat tahun yang lalu, kita melihat peningkatan yang berterusan yang sedang berlaku di dalam universiti kita. Ini diterjemahkan oleh kemampuan pensyarah- pensyarah, kerana pensyarah-pensyarah ini akan menterjemahkan dalam bentuk penerbitan mereka, citation mereka yang memang diiktiraf di peringkat antarabangsa di samping ranking yang telah dicapai oleh kementerian. Dalam buku Soaring Upwards, insya-Allah, kita akan edarkan kepada Ahli-ahli Parlimen untuk melihat sendiri kemajuan- kemajuan yang sedang dicapai oleh universiti awam kita masa kini. Terima kasih Yang Berhormat daripada Kepong. Tuan Yang di-Pertua: Terima kasih. Ahli-ahli Yang Berhormat, Waktu Pertanyaan-pertanyaan Menteri berakhir. [Waktu Pertanyaan-pertanyaan Menteri tamat]. JAWAPAN-JAWAPAN LISAN BAGI PERTANYAAN-PERTANYAAN. 1. Ir. Shaharuddin bin Ismail [Kangar] minta Menteri Pertanian dan Industri Asas Tani menyatakan memandangkan tanaman mangga harumanis Perlis telah didaftarkan sebagai Harta Intelek sejak 2 Ogos 2011 lagi dan merupakan ikon pertanian negeri Perlis. Apakah langkah transformasi yang diambil oleh kerajaan dalam usaha untuk melahirkan lebih ramai pengusaha tanaman mangga harumanis khususnya golongan belia agar tradisi ini dapat dikekalkan untuk generasi akan datang. Timbalan Menteri Pertanian dan Industri Asas Tani [Dato' Nogeh anak Gumbek]: Selamat pagi, selamat sejahtera. Terima kasih Tuan Yang di-Pertua. Terima kasih kepada Yang Berhormat Kangar atas soalan yang dikemukakan. Saya mengucapkan syabas kepada negeri Perlis kerana telah berjaya menghasilkan sebuah produk pertanian yang bukan sahaja telah didaftarkan sebagai harta intelek tetapi seperti yang dinyatakan oleh Yang Berhormat Kangar, ia juga merupakan ikon pertanian negeri Perlis. Tuan Yang di-Pertua, Kementerian Pertanian dan Industri Asas Tani telah berusaha menggalakkan golongan belia untuk mengusahakan tanaman harumanis yang kini rata-ratanya diusahakan oleh golongan warga emas. Langkah-langkah yang diambil oleh kerajaan untuk melahirkan lebih ramai pengusaha tanaman mangga harumanis khususnya golongan belia adalah seperti berikut. Pertama, Skim Agropreneur Muda. Golongan belia yang telah dikenal pasti berpotensi akan diletakkan di bawah Skim Agropreneur Muda. Bagi tempoh 2015 sehingga kini, Agropreneur Muda yang telah diberi bantuan in kind contribution, dengan izin, bagi tanaman mangga harumanis di negeri Perlis adalah seramai dua orang dengan keluasan 1.28 hektar dan jumlah contribution in kind ini yang telah diluluskan adalah sebanyak RM23,000. Di bawah skim ini, peladang muda harumanis boleh mendapatkan bantuan secara contribution in kind bagi pembangunan infrastruktur ladang dan perolehan input pertanian. Selain itu, khidmat bimbingan, latihan dan bengkel juga diberikan kepada golongan peladang muda ini bagi mempersiapkan diri dalam bidang perladangan dan perniagaan berkaitan perusahaan harumanis sehingga mereka berjaya sebagai usahawan mangga harumanis. Kedua, Projek Tanaman Taman Kekal Pengeluar Makanan Khas Mangga Harumanis. Projek ini telah diluluskan pada tahun 2015 dan sedang dibangunkan di Chuping, Perlis seluas 137 hektar. Sehingga tahun 2017, sebanyak RM1,104,000 telah diperuntukkan bagi penyediaan infrastruktur dan penyediaan kawasan. Projek ini akan melibatkan 60 orang pengusaha di mana 25 orang daripadanya adalah golongan belia. Penanaman dijangka akan bermula pada tahun ini dan anggaran hasil sebanyak 280 tan setahun dalam tempoh lima atau enam tahun yang akan datang.